CELEX: 32022D0381
Language: sk
Date: 2022-03-04 00:00:00
Title: Vykonávacie rozhodnutie Komisie (EÚ) 2022/381 zo 4. marca 2022, ktorým sa mení vykonávacie rozhodnutie (EÚ) 2019/450, pokiaľ ide o uverejnenie odkazov na európske hodnotiace dokumenty pre systém konštrukčných vystužených panelov z EPS s vysokou hustotou pre stavebné jednotky a iné stavebné výrobky (Text s významom pre EHP)

7.3.2022   
               
               
                  SK
               
               
                  Úradný vestník Európskej únie
               
               
                  L 75/1
               
            
         VYKONÁVACIE ROZHODNUTIE KOMISIE (EÚ) 2022/381
         zo 4. marca 2022,
         ktorým sa mení vykonávacie rozhodnutie (EÚ) 2019/450, pokiaľ ide o uverejnenie odkazov na európske hodnotiace dokumenty pre systém konštrukčných vystužených panelov z EPS s vysokou hustotou pre stavebné jednotky a iné stavebné výrobky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 22,
         keďže:
         
                     (1)
                  
                  
                     V súlade s nariadením (EÚ) č. 305/2011 majú orgány technického posudzovania používať metódy a kritériá uvedené v európskych hodnotiacich dokumentoch, na ktoré boli uverejnené odkazy v Úradnom vestníku Európskej únie, na posudzovanie parametrov stavebných výrobkov, na ktoré sa tieto dokumenty vzťahujú, pokiaľ ide o ich podstatné vlastnosti.
                  
               
                     (2)
                  
                  
                     Organizácia orgánov technického posudzovania po viacerých žiadostiach výrobcov o európske technické posúdenia v súlade s článkom 19 nariadenia (EÚ) č. 305/2011 vypracovala a prijala 10 európskych hodnotiacich dokumentov.
                  
               
                     (3)
                  
                  
                     Európske hodnotiace dokumenty vypracované a prijaté orgánmi technického posudzovania sa týkajú týchto stavebných výrobkov:
                     
                                 —
                              
                              
                                 systém konštrukčných vystužených panelov z EPS s vysokou hustotou pre stavebné jednotky;
                              
                           
                                 —
                              
                              
                                 stavebná súprava masívnych panelov s kovovou rámovou konštrukciou;
                              
                           
                                 —
                              
                              
                                 konzolové konštrukčné sklenené zábradlie/balustrády;
                              
                           
                                 —
                              
                              
                                 tepelná izolácia z minerálnej peny vyrábaná na stavbe;
                              
                           
                                 —
                              
                              
                                 predinštalovaná kotva na upevnenie betónových fasádových prvkov;
                              
                           
                                 —
                              
                              
                                 systém drôtových slučiek na spojenie betónových prvkov, ktoré sú prefabrikované a odliate na stavbe;
                              
                           
                                 —
                              
                              
                                 súprava pre systémové komíny s vonkajšou stenou vyrobenou z betónu a hlinenou/keramickou komínovou vložkou v kombinácii s plastovou alebo kovovou komínovou vložkou a prídavným potrubím;
                              
                           
                                 —
                              
                              
                                 vložka zo sklenených vlákien, minerálnych a organických látok na obklad potrubí na účely vetrania;
                              
                           
                                 —
                              
                              
                                 vetrací systém z minerálnej vlny s vonkajším a vnútorným obkladom;
                              
                           
                                 —
                              
                              
                                 cementové podlahové potery na použitie v interiéri a exteriéri.
                              
                           
               
                     (4)
                  
                  
                     Európske hodnotiace dokumenty vypracované a prijaté organizáciou orgánov technického posudzovania spĺňajú nároky, ktoré treba splniť v súvislosti so základnými požiadavkami na stavby stanovenými v prílohe I k nariadeniu (EÚ) č. 305/2011. Odkazy na uvedené európske hodnotiace dokumenty je preto vhodné uverejniť v Úradnom vestníku Európskej únie.
                  
               
                     (5)
                  
                  
                     Zoznam odkazov na európske hodnotiace dokumenty bol uverejnený vykonávacím rozhodnutím Komisie (EÚ) 2019/450 (2). Z dôvodu jednoznačnosti by sa odkazy na nové európske hodnotiace dokumenty mali doplniť do uvedeného zoznamu.
                  
               
                     (6)
                  
                  
                     Vykonávacie rozhodnutie (EÚ) 2019/450 by sa preto malo zodpovedajúcim spôsobom zmeniť.
                  
               
                     (7)
                  
                  
                     S cieľom umožniť čo najskoršie používanie európskych hodnotiacich dokumentov by toto rozhodnutie malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha k vykonávaciemu rozhodnutiu (EÚ) 2019/450 sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 4. marca 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 88, 4.4.2011, s. 5.
         
            (2)  Vykonávacie rozhodnutie Komisie (EÚ) 2019/450 z 19. marca 2019 o uverejnení európskych hodnotiacich dokumentov (EAD) pre stavebné výrobky vypracovaných na podporu nariadenia Európskeho parlamentu a Rady (EÚ) č. 305/2011 (Ú. v. EÚ L 77, 20.3.2019, s. 78).
      
      
         
            PRÍLOHA
            V prílohe sa vkladajú tieto riadky v postupnosti podľa poradia referenčných čísel:
            
                        „340287-00-0203
                     
                     
                        Systém konštrukčných vystužených panelov z EPS s vysokou hustotou pre stavebné jednotky“
                     
                  
                        „340452-00-0204
                     
                     
                        Stavebná súprava masívnych panelov s kovovou rámovou konštrukciou“
                     
                  
                        „090040-00-0404
                     
                     
                        Konzolové konštrukčné sklenené zábradlie/balustrády“
                     
                  
                        „041561-00-1201
                     
                     
                        Tepelná izolácia z minerálnej peny vyrábaná na stavbe“
                     
                  
                        „333220-00-0601
                     
                     
                        Predinštalovaná kotva na upevnenie betónových fasádových prvkov“
                     
                  
                        „332589-00-0601
                     
                     
                        Systém drôtových slučiek na spojenie betónových prvkov, ktoré sú prefabrikované a odliate na stavbe“
                     
                  
                        „060013-00-0802
                     
                     
                        Súprava pre systémové komíny s vonkajšou stenou vyrobenou z betónu a hlinenou/keramickou komínovou vložkou v kombinácii s plastovou alebo kovovou komínovou vložkou a prídavným potrubím“
                     
                  
                        „360032-00-0803
                     
                     
                        Vložka zo sklenených vlákien, minerálnych a organických látok na obklad potrubí na účely vetrania“
                     
                  
                        „360001-01-0803
                     
                     
                        Vetrací systém z minerálnej vlny s vonkajším a vnútorným obkladom“
                     
                  
                        „190019-00-0502
                     
                     
                        Cementové podlahové potery na použitie v interiéri a exteriéri“.